== Biografi ==
Gråbøl blev uddannet fra [[Aarhus Teater]] i 1984 og har været ansat på bl.a. [[Jomfru Ane Teatret]] og [[Det Kongelige Teater]]. Hun har medvirket i en række [[revy]]forestillinger, herunder i [[Cirkusrevyen]] i flere omgange og [[Nykøbing F. Revyen]] i 2014, da den vandt "Årets Revy" ved [[Revyernes Revy]]. I [[tv]] har hun medvirket i serierne ''[[Flemming og Berit]]'', ''[[Fæhår og Harzen]]'', ''[[Bryggeren]]'', ''[[Krøniken]]'', ''[[Ørnen (tv-serie)|Ørnen]]'' og ''[[Album (tv-serie)|Album]]''. Fik sit store gennembrud i DR's tv-satire ''[[Den gode, den onde og den virk'li sjove]]'' fra 1990-1992. Her spillede hun, som en del af det faste hold, flere roller, men huskes især for den kværulerende hostende kvinde i "Fire almindelige danskere" – som var en fast gennemgående figur. Hun hed dengang Ditte Knudsen (hendes pigenavn), efternavnet Gråbøl fik hun først da hun blev gift med instruktøren [[Niels Gråbøl]] i 1992. De blev skilt i 1998.
Levende_personer Personbillede_savnes Kunst